ERASMUS+ KA1 projekt: szakképzési tanulók rövid távú mobilitása

A projekt címe: Webes együttműködésen alapuló alkalmazások fejlesztése a gyakorlatban

A Nyíregyházi SZC Széchenyi István Közgazdasági, Informatikai Szakgimnáziuma és Kollégiuma 2020-ban sikeresen pályázott az Erasmus+ program keretében a szakképzési tanulók rövid távú mobilitására, 26 informatika ágazaton tanuló diák vehet részt szakmai gyakorlaton külföldi informatikai cégeknél.

Célunk, hogy diákjaink webfejlesztéssel foglalkozó cégeknél olyan gyakorlatot szerezzenek, amely lehetőséget biztosít céljaik elérésében. Ezek a projekt alapú alkalmazásfejlesztés, a szakmai angol nyelv gyakorlása és olyan egyéb kompetenciák fejlesztése, amelyek megalapozzák először is a sikeres egyetemi tanulmányokat, később pedig a munka világában sikeres életpálya felépítését. Fontos, hogy a diákok belföldi és külföldi tapasztalatokat szerezzenek a szoftverfejlesztés és az üzemeltetésről, már középiskolás korban, hogy minél hatékonyabban tudjanak részt venni a felsőoktatásban, s azt követően a munka világában.

Diákjainknak kevés lehetősége van a szakmai gyakorlatra, az elméletben megszerzett ismereteket nem tudják alkalmazni valós munkakörülmények között. Iskolánk tanulói jó idegen nyelvi kompetenciával rendelkeznek, a középiskola első éveiben haladó szinten kommunikálnak angol nyelven, az iskolában szakmai informatikai angol nyelvet is tanulnak. Informatika ágazaton pedig igen széles szakmai képzést kapnak már az első évfolyamtól.

A partner ország segítségével olyan innovatív tudás birtokába szeretnénk juttatni diákjainkat, hogy akár hazai, akár nemzetközi szinten keresett szakembereket tudjunk képezni, akik sikeresen szerepelnek a munkaerőpiacon, kihasználva az intézmény adta struktúrát, ráépülő képzési lehetőségeket.

A projekt eredménye, hogy a munkaerő piacon keresett szakembereket tudunk képezni az iskola falai között, akik megfelelő rálátással rendelkeznek a hazai és külföldi szoftverfejlesztési trendekre. A tanulók megismerik és alapszinten gyakorlatot szereznek a projekt alapú szoftverfejlesztésben és a hozzá felhasználható eszközök használatában.

A szakmai gyakorlat során a következő kompetenciák és készségek fejlődnek:

• Idegen nyelvi kommunikáció

• Szakmai idegennyelvi kommunikáció

• Projekt alapú munkavégzés képessége

• Alkalmazkodási képesség és készség

• Probléma alapú feladatok megoldásában való részvétel készsége

• Környezettudatosság a munkavégzésben

Az informatika és annak tanítása is folyamatos és szüntelen megújulást követel meg a művelőitől. Ehhez meg kell ragadni minden fejlődési lehetőséget, amellyel a jövő leendő informatikusai megfelelő tudással jelentkezhetnek a munkaerő piacon.